108 एंबुलेंस से दो महीने में 92 केस रैफर
कस्बेमें उपचार की आस लेकर पहुंचने वाले मरीजों घायलों को सीधे ही कोटा रैफर किया जा रहा है। रैफर में 108 एंबुलेंस का इस्तेमाल हो रहा है। एंबुलेंस के रैफरल ले जाते समय कहीं दूसरी कॉल आने पर सीसवाली से एंबुलेंस भेजी जा रही है। इससे मरीज घायल की जान पर संकट बना रहता है।
सामुदायिक स्वास्थ्य केंद्र में वर्तमान में सात डॉक्टर पदस्थ हैं। रोजाना का औसत आउटडोर करीब 600 है। वहीं हर दिन 18 से 20 मरीजों को इनडोर में भर्ती किया जाता है। इसमें से रात के समय आने वाले गंभीर मरीजों को बारां जिला अस्पताल के बजाय सीधे कोटा रैफर किया जा रहा है। एंबुलेंस सूत्रों की मानें तो पिछले दो महीने में ही 92 केस कोटा रैफर किए गए हैं। ऐसे में अंता की एंबुलेंस के रैफरल में व्यस्त रहने से सीसवाली से एंबुलेंस भेजनी पड़ रही है। सीसवाली की दूरी करीब 25 किमी होने से दूसरी एंबुलेंस को पहुंचने में समय लगता है। यहां आए दिन हादसे भी होते रहते हैं। ऐसे में 108 एंबुलेंस के रैफरल केस ले जाने के दौरान कोई हादसा होता है, तो अंता में एंबुलेंस के अभाव में परेशानी बढ़ सकती है। इन सबके बावजूद अस्पताल प्रशासन मामले को गंभीरता से नहीं ले रहा है।
^अस्पतालप्रभारी से मामले में जानकारी जुटाई जाएगी। गंभीर मामलों में ही डॉक्टर सीधे ही काेटा रैफर करते हैं। मरीजों के परिजन भी कोटा रैफर करने के लिए दबाव बनाते हैं। कार्रवाई की जाएगी। -डॉ.एसपी गर्ग, ब्लॉक सीएमएचओ, अंता
hne_Deva hin_Deva hin_Deva hin_Deva